CELEX: C2006/086/38
Language: sl
Date: 2006-04-08 00:00:00
Title: Zadeva C-98/06: Predlog za sprejem predhodne odločbe na podlagi sklepa Högsta Domstolen z dne  8. februarja 2006  v zadevi Freeport PLC proti Olle Arnoldsson

8.4.2006   
            
            
               SL
            
            
               Uradni list Evropske unije
            
            
               C 86/20
            
         Predlog za sprejem predhodne odločbe na podlagi sklepa Högsta Domstolen z dne 8. februarja 2006 v zadevi Freeport PLC proti Olle Arnoldsson
   (Zadeva C-98/06)
   (2006/C 86/38)
   Jezik postopka: švedščina
   Högsta Domstolen (vrhovno sodišče) je s sklepom z dne 8. februarja 2006 v zadevi Freeport PLC, London, Velika Britanija, proti Olle Arnoldsson, ki ga je sodno tajništvo prejelo 20. februarja 2006, na Sodišču Evropskih skupnosti vložilo predlog za sprejem predhodne odločbe.
   Högsta Domstolen predlaga Sodišču, naj odloči o naslednjih vprašanjih:
   
               1.
            
            
               Ali se za tožbo, ki temelji na domnevni odgovornosti delniške družbe za škodo za kot posledici prevzete obveznosti, šteje, da temelji na pogodbi za uporabo člena 6(1) Uredbe (ES) št. 44/2001, čeprav stranka, ki je prevzela obveznost v tistem času, ni bila niti predstavnik niti zastopnik družbe?
            
         
               2.
            
            
               V primeru pritrdilnega odgovora na prvo vprašanje: ali je predpostavka za sodno pristojnost po členu 6(1) poleg pogojev, ki so v njem izrecno določeni, da tožba proti toženi stranki s prebivališčem v isti državi članici kot sodišče ni bila vložena samo z namenom, da bi tožbo, vloženo proti drugi toženi stranki, obravnavalo drugo sodišče od tistega, ki bi sicer bilo sodno pristojno za obravnavo zadeve?
            
         
               3.
            
            
               V primeru nikalnega odgovora na drugo vprašanje: ali je treba verjetnost uspeha s tožbo proti stranki s prebivališčem v isti državi kot sodišče kako drugače upoštevati pri določanju, ali obstaja takšno tveganje nezdružljivih sodnih odločb za namene člena 6(1)?